TIZI-WEZZU ( KDirect)– Taddart Tiferdud, di Tɣiwant n At Vu-Yusef, Leerc At Vu-Yusef, tewwi, ass-agi 15 Tuber 2017, araz amezwaru di teẓrigt tis 5 n temzizelt Rabaḥ Ɛissat, n taddart tazedgant deg waɣir n Tizi Wezzu.
Amḍiq amezwaru, i teṭṭef taddart-agi, ad tt-awi azal n 8 imelyunen d tikci i taddart, ad aɣen ayen ilaqen.
Araz wis sin tewwi-t, yuɣal i taddart Talebant di tɣiwant n Zekri, ad tt-awi 7 imelyunen. Amḍiq wis kraḍ « 3 » yettunefk i taddart Ivekkaren di tɣiwant n Wizgan, ad tt-awi ula d nettat ad tt-awi 6 imelyunen.
Amḍiq wis ukuẓ « 4 » d wis semmus « 5 » di temzizelt-agi, d tudrin, Mḥaga, n temnaḍt Ieekkuren, Laɣrus, n tɣiwant n Maqlee . Amḍiq wis « 6 » d wis « 7 » tuɣal i snat n tudrin, Ḥuta di tɣiwant n wizgan, d Izawiyyen di tɣiwant n Ssuq Letnin.
Amḍiq aneggaru, yuɣal i taddart Tiɣilwt Maḥmud, di tɣiwant, Ssuq Letnin.
Tizemzelt Rabaḥ Ɛissat, n taddart tazedgant, tewweḍ ɣer teẓrigt tis « 5 » tettili gar 8 Tidrin gar 78 n Tudrin i yettikin. Afran n tudrin tizedganin, yetteli s 6 waddayen, gar-asen, tezdeg, agbur n yizuyaz, taliwin n waman,timeḍlin, imeḍqan n umezruy d yidles.
Y.M
Ce diaporama nécessite JavaScript.
Catégories :KDirect.info s Taqvaylit
kab_Latn kab_Latn kab_Latn kab_Latn kab_Latn kab_Latn mos_Latn fra_Latn fra_Latn